คลังเอาใจรากหญ้าพักชำระหนี้ดี5ล้านราย
รัฐบาลแจกได้อีก พักชำระหนี้ลูกหนี้เน่าเมิน เปิดรับลูกหนี้ดีเพิ่ม ให้เลือกได้ทั้งหยุดชำระ 3 ปี หรือ ลดดอกเบี้ยซึ่งจะให้ ครม. เคาะสัปดาห์หน้า
17 ก.พ. 2555

รัฐบาลแจกได้อีก พักชำระหนี้ลูกหนี้เน่าเมิน เปิดรับลูกหนี้ดีเพิ่ม ให้เลือกได้ทั้งหยุดชำระ 3 ปี หรือ ลดดอกเบี้ยซึ่งจะให้ ครม. เคาะสัปดาห์หน้า
นายทนุศักดิ์ เล็กอุทัย รมช.คลัง กล่าวว่า จะเสนอให้คณะรัฐมนตรี (ครม.) ในสัปดาห์หน้าปรับปรุงนโยบายพักชำระหนี้ไม่เกิน 5 แสนบาท จากเดิมที่ให้พักชำระหนี้ที่มีปัญหาเป็นเอ็นพีแอลเท่านั้น แต่ประสบปัญหาว่ามีผู้เข้ามารวมโครงการน้อย
ดังนั้น จึงเสนอ ครม. ขยายการพักชำระหนี้ไม่เกิน 5 แสนบาท ให้กับลูกหนี้ที่ดีไม่มีปัญหาของสถาบันการเงินของรัฐหมด ซึ่งจะมีลูกหนี้ที่เข้าข่ายได้พักชำระหนี้ 5 ล้านราย
สำหรับการพักหนี้ที่้เป็นลูกหนี้ดี จะให้เลือกว่า จะหยุดพักหนี้โดยไม่ชำระเงินต้นและดอกเบี้ยเป็นเวลา 3 ปี ซึ่งจะขอกู้เงินเพิ่มไม่ได้ หรือ จะเลือกแบบลดหนี้ คือธนาคารจะลดอัตราดอกเบี้ยให้ส่วนหนึ่ง โดยการพักหนี้ที่รัฐบาลไทยรักไทยเคยทำไว้ในอดีต จะลดอัตราดอกเบี้ยให้ 3% แต่ตอนนั้นจำกัดวงเงิืนของหนี้ไม่เกิน 1 แสนบาท
แต่การลดหนี้ครั้งนี้มีวงเงินสูงถึงไม่เกิน 5 แสนล้านบาท ทำให้รัฐบาลต้องคิดว่าจะสามารถแบกรับภาระที่ต้องชดเชยได้หรือไม่ และจะลดอัตราดอกเบี้ยให้ 3% เหมือนที่เคยผ่านมาหรือเปล่า โดยที่ ครม. จะเป็นผู้ตัดสินใจ